Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, jakiteko ea zer esparrutan pilatzen diren nagusiki gure erkidegoan arrazakeria dela-eta jasotako salaketak.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteko eledun Mikel Buil García jaunak Nafarroako Gobernuko lehendakariari zuzenduriko gaurkotasun handiko honako galdera hau aurkezten du, ekainaren 11ko Osoko Bilkurarako.

AEBetako polizia batek George Floyd erail izanak eragindako inpaktuak arrazakeria instituzionalaren aurkako inoizko mobilizazio handienetako bat piztu du herrialde hartan. Arrazakeriak gizarte guztiak zeharkatzen ditu, baita gurea ere; izan ere, ezberdintasun etnikoak estratifikazio sozialeko eta aukera-desberdinkeriako elementu berezi bat izan dira eta dira Nafarroan. Hori dela-eta, Nafarroako Gobernuak Salaketa, Laguntza eta Sentsibilizazio Bulegoarekiko lankidetza berritu zuen; bulego hori zerbitzu publiko bat da, SOS Arrazakeriarekin hitzartua, egoera xenofobo eta arrazistak pairatu dituzten biktimei laguntza integrala eta aholkua bermatzen diena.

Zer esparrutan pilatzen dira nagusiki gure erkidegoan Salaketa, Laguntza eta Sentsibilizazio Bulegoaren bidez arrazakeria dela-eta jasotako salaketak?

Iruñean, 2020ko ekainaren 7an

Foru parlamentaria: Mikel Buil García